உள்ளாட்சித்துறை அமைச்சராக இருந்து வரும் எஸ்.பி.வேலுமணி அவர் சாந்திருக்கும் துறைகளின் அனைத்து வேலைக்கான ஒப்பந்தங்களையும் பெரும்பகுதி அவரது உறவினர் மற்றும் பினாமிகளுக்கே வழங்கி வந்தார். மற்றவர்களின் ஒப்பந்த விண்ணங்களை ஏற்க கூடாது என்பது எழுதப்படாத விதியாக இருந்து வந்தது. இதுகுறித்து ஏற்கனவே தீக்கதிர் நாளிதழ் விரிவான செய்திகளை வெளியிட்டிருந்து. அதே போல் கோவையின் குடிநீர் வினியோக உரிமையை பிரான்ஸ் நாட்டை சேர்ந்த சூயஸ் நிறுவனத்திற்கு அளித்திருப்பதிலும், பெரிய அளவில் ஊழல் நடத்திருப்பதாக தகவல்கள் வெளியாகி வருகிறது. இதே போல் தற்போது ஆங்கில ஊடகங்களில் அமைச்சர் வேலுமணி எப்படியெல்லாம் பினாமி பெயரில் ஒப்பந்தம் எடுத்து எவ்வளவு ஊழல் செய்திருக்கிறார் என்ற விபரங்கள் வெளியாகி வருகிறது.